CELEX: 62013CN0377
Language: da
Date: 2013-07-03 00:00:00
Title: Sag C-377/13: Anmodning om præjudiciel afgørelse indgivet af Tribunal Arbitral Tributário (Centro de Arbitragem Administrativa — CAAD) (Portugal) den 3. juli 2013 — Ascendi Beiras Litoral e Alta og Auto Estradas das Beiras Litoral e Alta, SA mod Autoridade Tributária e Aduaneira

21.9.2013   
            
            
               DA
            
            
               Den Europæiske Unions Tidende
            
            
               C 274/8
            
         Anmodning om præjudiciel afgørelse indgivet af Tribunal Arbitral Tributário (Centro de Arbitragem Administrativa — CAAD) (Portugal) den 3. juli 2013 — Ascendi Beiras Litoral e Alta og Auto Estradas das Beiras Litoral e Alta, SA mod Autoridade Tributária e Aduaneira
   (Sag C-377/13)
   2013/C 274/13
   Processprog: portugisisk
   
      Den forelæggende ret
   
   Tribunal Arbitral Tributário (Centro de Arbitragem Administrativa — CAAD)
   
      Parter i hovedsagen
   
   
      Sagsøgere: Ascendi Beiras Litoral e Alta og Auto Estradas das Beiras Litoral e Alta, SA
   
      Sagsøgt: Autoridade Tributária e Aduaneira
   
      Præjudicielt spørgsmål
   
   Er artikel 4, stk. 1, litra c), og stk. 2, litra a), artikel 7, stk. 1, og artikel 10, litra a), i Rådets direktiv 69/335/EØF (1) af 17. juli 1969 (som ændret ved Rådets direktiv 85/303/EØF (2) af 1. juni 1985) til hinder for en national lovgivning, så som lovdekret nr. 322-B/2001 af 14. december 2001, hvorefter kapitalselskabers kapitalforhøjelser gennem konvertering til selskabskapital af aktionærers fordringer som følge af accessoriske ydelser leveret tidligere til selskabet, selv hvis disse accessoriske ydelser var blevet leveret i kontanter, blev pålagt stempelafgift, når der henses til, at fra den 1. juli 1984 var kapitalforhøjelser, som var foretaget på denne måde, i henhold til national lovgivning pålagt stempelafgift med en sats på 2 %, og at kapitalforhøjelser foretaget i kontanter fra samme dato var fritaget fra stempelafgift?
   
      (1)  Rådets direktiv 69/335/EØF af 17.7.1969 om kapitaltilførselsafgifter (EFT 1969 II, s. 405).
   
      (2)  Rådets direktiv 85/303/EØF af 10.6.1985 om ændring af direktiv 69/335/EØF om kapitaltilførselsafgifter (EFT L 156, s. 23).